32002R1272
L 184/7
JURNALUL OFÍCIAL AL UNIUNII EUROPENE
REGULAMENTUL (CE) NR. 1272/2002 AL COMISIEI
din 12 iulie 2002
de adaptare a codurilor și denumirii anumitor produse menționate în anexa la Regulamentul (CEE) nr. 827/68 al Consiliului privind organizarea comună a pieței pentru anumite produse enumerate în anexa II la tratat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 234/79 al Consiliului din 5 februarie 1979 privind procedura de adaptare a nomenclaturii Tarifului Vamal Comun utilizat pentru produsele agricole (1), modificat ultima dată de Regulamentul (CEE) nr. 3290/94 (2), în special articolul 2 alineatul (1),
întrucât:
(1)
Anexa I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (3), modificată ultima dată de Regulamentul (CE) nr. 969/2002 al Comisiei (4), conține Nomenclatura Combinată aflată în prezent în vigoare.
(2)
Anumite coduri și anumite denumiri din anexa la Regulamentul (CEE) nr. 827/68 al Consiliului (5), modificat ultima dată de Regulamentul (CE) nr. 195/96 (6), nu mai corespund celor din Nomenclatura Combinată. Prin urmare, anexa la Regulamentul (CEE) nr. 827/68 trebuie adaptată. Pentru o mai bună lizibilitate, anexa la Regulamentul (CEE) nr. 827/68 trebuie înlocuită cu o nouă anexă actualizată.
(3)
Măsurile prevăzute de prezentul regulament sunt în conformitate cu avizul comitetelor de gestionare corespunzătoare,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 827/68 se înlocuiește cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 iulie 2002.